راولپنڈی : آرمی چیف جنرل سید عاصم منیر ترکی و شام تون سوگوو گچین آتعلقداری تااہمیت ءِ مون آ اتسا پارینے کہ خاص وڑ اٹ تنکی تا وخت آ کمک نا گرج ءِ۔ آئی ایس پی آر نا رد اٹ آرمی چیف چار شنبے نادے ہیڈ کوارٹرز انجینئرز ڈویژن راولپنڈی نا دورہ ءِ کرے۔آرمی چیف ءِ ترکی و شام انا زمی جمب نا وخت آ پاک آرمی اربن سرچ اینڈ ریسکیو ٹیم (یو ایس اینڈ آر ٹی) ناکنڈآن کروک کوشست آتا بارواٹ جم بریفنگ تننگا۔ آرمی چیف ریسکیو ٹیم انا باسک آتتون اوڑدہی کرے و اوفتا کسبی چاہنداری و زمی جمب اٹ ریسکیو کوشست آتے ٹی سفت کڑزوک کاریم نا ستاءِ کرے۔ آرمی چیف ترکی و شام اتون تعلقداری تے مون آ ایس و پارے کہ خاص وڑ اٹ تنکی تاوخت آ کمک کننگ ناگرج ءِ۔
(آن لائن) (آن لائن)
